**KÄSITTELYTOIMIEN KUVAUS**

1. **Henkilötietojen tyypit ja rekisteröityjen ryhmät**

Osapuolet ovat sopineet, että Tietosuojasopimuksessa sovitun viranomaispalvelun tuottamiseksi osapuolet käsittelevät seuraavia osapuolten henkilörekistereihin kuuluvia henkilötietoja silloin kun se on välttämätöntä. Tietoja käsitellään pääosin tietojärjestelmien avulla ja käyttöoikeudet myönnetään vain rajatusti niille henkilöille, jotka työtehtävissään määräajan niitä tarvitsevat. Osapuolet ovat velvollisia ilmoittamaan viipymättä muutoksista, jotka tapahtuvat työsuhteissa tai työtehtävissä, jotta käyttöoikeudet voidaan tarvittaessa viipymättä päättää.

* Sosiaalihuollon asiakkaat
* Terveydenhuollon potilaat
* Alaikäiset asiakkaat ja potilaat
* Kuntouttavan työtoiminnan asiakkaat
* Muut asiakkaat (mm.pelastuslaitos)
* Asiakkaiden lailliset edustajat/yhteyshenkilöt
* Henkilöstö ja niihin rinnastettavat muut henkilöt kuten opiskelijat ja harjoittelijat
* Yhteistyökumppanien ja alihankkijoiden tiedot
1. **Käsittelyn luonne ja tarkoitus**

Osapuolet ovat sopineet, että Kihniön kunta toimii henkilötietojen käsittelijänä seuraavien tietojen osalta:

* Lasten aamupäivä- ja iltapäivätoimintaan liittyvät alaikäisten tiedot (Vammaispalvelujen osalta rekisterinpitäjänä Pirkanmaan hyvinvointialue, opetuksen tietojen osalta rekisterinpitäjänä Kihniön kunta)
* Kulunvalvontaan liittyvien henkilötietojen käsittelyyn liittyy määräaikaisia toimeksiantoja, joissa Kihniön kunta toimii tietojen käsittelijänä.
* Kulunvalvontaan liittyviä lokitietoja, joissa Kihniön kunta toimii tietojen käsittelijänä ja rekisterin ylläpitäjänä.
* Erityisryhmien vuokralaskutus (palveluasumisen vuokrien laskutus siirtymäkauden)

Osapuolet ovat sopineet, että Pirkanmaan hyvinvointialue toimii henkilötietojen käsittelijänä seuraavien tietojen osalta:

* Lasten aamupäivä- ja iltapäivätoimintaan liittyvät alaikäisten tiedot (Vammaispalvelujen osalta rekisterinpitäjänä Pirkanmaan hyvinvointialue, opetuksen tietojen osalta rekisterinpitäjänä Kihniön kunta).
* Oppilas- ja opiskelijatiedot, joita tarvitaan oppilashuoltotyöhön sekä koulu- ja opiskeluterveydenhuollon toteuttamiseksi
1. **Henkilötietojen käsittelyn kesto**

Henkilötietojen käsittelijä saa käsitellä henkilötietoja niin kauan kuin se on tarpeen palveluiden tarjoamiseksi Sopimuksen mukaisesti.

1. Liitteen päivittäminen

Osapuolet voivat korvata tämän liitteen päivitetyllä liitteellä molempien Osapuolten allekirjoituksin.

1. Allekirjoitukset

Tätä liitettä on tehty kaksi (2) samasanaista kappaletta, yksi (1) kummallekin Osapuolelle.

PIRKANMAAN HYVINVOINTIALUE

Tampere / / 2023

Juhani Sand

konsernipalvelujohtaja

KIHNIÖN KUNTA

Kihniö 23.1.2023

Petri Liukku Kristiina Mäkelä

kunnanjohtaja talous- ja hallintojohtaja